ସେପ୍ଟେମ୍ବର ୫ ତାରିଖରେ ଗୁରୁଦିବସ ଅବସରରେ ପ୍ରାୟ ୩ ଲକ୍ଷରୁ ଅଧିକ ଚାଷୀ ଓ ଶ୍ରମିକମାନେ ରାଜଧାନୀରେ ଏକତ୍ରିତ ହେଲେ । ସରକାରଙ୍କୁ ସମତାବାଦୀ ଗଣତନ୍ତ୍ର ସଂପର୍କରେ ଶିକ୍ଷା ଦେବା ସେମାନଙ୍କର ଉଦ୍ଦେଶ୍ୟ ଥିଲା ଯାହାକି ଉଚିତ୍ ମଜୁରୀ ଏବଂ ଅନ୍ୟାନ୍ୟ ଅଧିକାରକୁ ସୁନିଶ୍ଚିତ କରିବ ।
ରାଷ୍ଟ୍ରାୟତ୍ତ ଉଦ୍ୟୋଗଗୁଡ଼ିକର ଘରୋଇକରଣ ଏବଂ ଅଯଥାର୍ଥ ମଜୁରୀ ଦିଆଯିବା ନେଇ ସେ ଚିନ୍ତା ପ୍ରକାଶ କଲେ। ଏହା ସହ ଛତିଶଗଡ଼ରେ ଭୂମି ଅଧିକାରକୁ ଉଲ୍ଲଂଘନ କରାଯିବା ନେଇ ମଧ୍ୟ ସେ ଉଦବେଗ ଜଣାଇଲେ। ଶାନ୍ତାକୁମାରଙ୍କ ଅନୁସାରେ ସେ ବାଧା ସୃଷ୍ଟି କରୁନାହାନ୍ତି । ଏହି ସମୟରେ ସେ ମାନବାଧିକାର କର୍ମୀଙ୍କୁ ଗିରଫ କରାଯିବାକୁ ନିନ୍ଦା କରି ଲେଖାଯାଇଥିବା ଏକ ପୋଷ୍ଟର ଧରିଥିଲେ ।
ଏମ.ଏସ ଶାନ୍ତା କୁମାର (ବାମ) ମାନବାଧିକାର କର୍ମୀଙ୍କୁ ଗିରଫ କରାଯିବା ପ୍ରତିବାଦରେ ପ୍ରସ୍ତୁତ ଏକ ପୋଷ୍ଟର ନିକଟରେ ଛିଡ଼ା ହୋଇଛନ୍ତି । ଇତିମଧ୍ୟରେ ବିକ୍ଷୋଭକାରୀମାନେ କୃଷିଋଣ ଛାଡ଼ ପାଇଁ ଦାବି କରୁଛନ୍ତି ।
ସେହି ରାଲିକୁ ୩ଟି ବଡ଼ ସଂଘ ଏଆଇକେଏସ୍, ସିଟୁ ଏବଂ ଅଲ୍ ଇଣ୍ଡିଆ ଏଗ୍ରିକଲଚରାଲ ୱାର୍କର୍ସ ୟୁନିଅନ୍ ପକ୍ଷରୁ ଡକାଯାଇଥିଲା । ଅନ୍ୟ ବହୁ ଦଳ ଏବଂ ସଂଗଠନ ତାକୁ ସମର୍ଥନ କରିଥିଲେ । ଏହାର ୧୫ ସୂତ୍ରୀ ଦାବିପତ୍ରରେ ଅନେକଗୁଡ଼ିଏ ଦାବି ରହିଥିଲା । ସେଥିମଧ୍ୟରେ ଦୀର୍ଘଦିନ ହେଲା ହୋଇ ଆସୁଥିବା ଋଣ ଛାଡ଼ ଦାବି ଏବଂ କୃଷକଙ୍କ ପାଇଁ ଗଠିତ ଜାତୀୟ ଆୟୋଗ ଦ୍ୱାରା ନିର୍ଦ୍ଧାରିତ ହୋଇଥିବା ମଜୁରୀ ପ୍ରଦାନ, ସମସ୍ତଙ୍କୁ ସାମାଜିକ, ଖାଦ୍ୟ ଓ ପୋଷକତତ୍ତ୍ୱର ନିରାପତ୍ତା ପ୍ରଦାନ, ସମସ୍ତ ଶ୍ରମିକଙ୍କୁ ଅତି କମ୍ରେ ମାସିକ ୧୮,୦୦୦ ଟଙ୍କା ମଜୁରୀ ପ୍ରଦାନ ଆଦି ରହିଥିଲା । ଏହାଛଡ଼ା ମହାତ୍ମାଗାନ୍ଧି ଗ୍ରାମୀଣ ନିଶ୍ଚିତ କର୍ମନିଯୁକ୍ତି ଯୋଜନାକୁ ସହରାଞ୍ଚଳକୁ ବିସ୍ତାର କରିବାକୁ ସେମାନେ ଦାବି କରିଥିଲେ ।
ମୋଲ୍ଲା ଆଶାୟୀ ଅଛନ୍ତି ଯେ ସେଦିନ ବର୍ଷା ମଧ୍ୟରେ ଦେଶର ୨୬ଟି ରାଜ୍ୟର ୩୦୦,୦୦୦ ଶ୍ରମିକ ଦିଲ୍ଳୀର ରାମଲୀଳା ମୈଦାନଠାରୁ ପାର୍ଲିଆମେଣ୍ଟ ଷ୍ଟ୍ରିଟ୍ ପର୍ଯ୍ୟନ୍ତ ଯାତ୍ରା କରିବା 'ଉପଭୋକ୍ତା ବର୍ଗ'ଙ୍କର ନିଦ ଭାଙ୍ଗିଦେବ ଏବଂ ଦେଶରେ ରହିଥିବା କୃଷି ସଂକଟ ଏବଂ କ୍ରମବର୍ଦ୍ଧିଷ୍ଣୁ ଜୀବିକା ସଙ୍କଟ ଉପରେ ଗୁରୁତ୍ବ ଦେଇ ଆଲୋଚନା ପାଇଁ ସଂସଦର ଗୋଟିଏ ୨୧ ଦିନିଆ ସ୍ବତନ୍ତ୍ର ଅଧିବେଶନ ଡାକିବା ଦାବି ନେଇ ସେମାନେ ସମର୍ଥନ କରିବେ ।
ରାଲିରେ ଭାଗ ନେଇଥିବା ପ୍ରତିଯୋଗୀମାନଙ୍କର ବିବିଧତା ସେମାନଙ୍କ ମଧ୍ୟରେ ବୃଦ୍ଧି ପାଉଥିବା ସହଯୋଗର ଦୃଢ଼ତା ବିଷୟରେ ବୟାନ କରୁଛି । ଏହା କେନ୍ଦ୍ର ଓ ରାଜ୍ୟସ୍ତରୀୟ ସଂଗଠନଗୁଡ଼ିକ ମଧ୍ୟରେ ପାରସ୍ପରିକ ସହଯୋଗ ଓ ସହଭାଗିତା ଦର୍ଶାଉଛି ।
ବାମ - ଫରୱାର୍ଡ ସିମେନ୍ସ ୟୁନିଅନ୍ ଅଫ୍ ଇଣ୍ଡିଆର ଅକ୍ଷୟ ବୀରୱାଡକର, ତାଙ୍କ ପେଷାରେ ବଢୁଥିବା ଅସୁରକ୍ଷା ଭାବକୁ ନେଇ ଚିନ୍ତିତ । ଡାହାଣ - ତାମିଲାରାସି (ବ୍ୟାନର ସାମ୍ନାରେ ଛିଡ଼ା ହୋଇଥିବା) ଏବଂ ପଣ୍ଡିଚେରୀ ଅଙ୍ଗନୱାଡ଼ି ଷ୍ଟାଫ୍ ଆସୋସିଏସନ୍ର ତାଙ୍କ ସହଯୋଗୀମାନେ, ସେମାନଙ୍କ ପାଇଁ ଭଲ ଦରମା ଏବଂ ପେନସନ୍ ଦାବିରେ ଏଠାକୁ ଆସିଛନ୍ତି ।
ରାଲି ଶେଷ ହେବା ବେଳକୁ ଝାଡ଼ଖଣ୍ଡର ହଜାରିବାଗ ଜିଲ୍ଳାର ଦାଡି ବ୍ଲକର ଟୋଙ୍ଗି ଗାଁର ଅଙ୍ଗନୱାଡ଼ି କର୍ମୀ ସୋମା ମାଝି କ୍ଲାନ୍ତ କିନ୍ତୁ ଆଶାୟୀ ଦିଶୁଥିଲେ ।
